open-index/open-wikipedia-markdown huggingface dataset:
Zvjahelin piiri

**Zvjahelin piiri** (; vuoteen 2022 asti **Novohrad-Volynskyin piiri**, ) on hallinnollinen piiri Ukrainan pohjoisosassa Žytomyrin alueella. Piiri on perustettu alkujaan vuonna 1923 ja sitä laajennettiin merkittävästi heinäkuussa 2020. Piirin naapurina on pohjoisessa Korostenin piiri, idässä ja kaakossa Žytomyrin piiri, lounaassa Hmelnytskyin alue ja luoteessa Rivnen alue. Piirin hallinnollinen keskus on Zvjahel (aiempi Novohrad-Volynskyi 55&nbsp;463 as., 2021). Zvjahelin kaupunki ja sitä ympäröivä piiri saivat uuden nimensä vuonna 2022.

Zvjahelin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Zvjahelin (Novohrad-Volynskyin) piirin pinta-alaksi tuli 5&nbsp;237,3 neliökilometriä.

Ukrainan tilastokeskus arvioi Zvjaheln piirin (tuolloisen Novohrad-Volynskyin piirin) väkiluvuksi 167&nbsp;540 (1.1.2021). Kaupunkilaisiksi luokiteltiin 55,1 prosenttia piirin asukkaista (92&nbsp;385 as.), eli kahden kaupungin (Baranivka ja Zvjahel) ja kahdeksan kaupunkityyppisen taajaman väestö. 


NovogradVolynskyi-Raion.png| Zvjahelin (Novohrad-Volynskyin) piiri oli paljon pienempi piiri ennen heinäkuun 2020 alueuudistusta.
Фотографія адміністративної будівлі міської ради.jpg| Zvjahelin kaupungin hallintorakennus.
Будівля вокзалу станції Звягель I.jpg| Zvjahelin rautatieasema.
Костьол-Баранівка.JPG|Roomalaiskatolinen kirkko Baranivkassa.

## Lähteet

## Aiheesta muualla

*Інформаційна довідка про Новоград-Волинський район  (nvrdazt.gov.ua)
*Istorija zvjahelskoho kraju  (nvrdazt.gov.ua)
* Žytomyrska oblast (tietosanakirjan ''Isrorija mist i sil Ukrajinskoji RSR'' 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
* Novohrad-Volynskyi raion  (gki.com.ua)
HD 84406

**HD 84406** on auringonkaltainen tähti, joka sijaitsee Ison karhun tähtikuviossa, 260 valovuoden päässä Maasta. Sen voi erottaa taivaalta kaukoputken tai tehokkaan kiikarin avulla mutta ei paljain silmin. Tähden ominaisliike on varsin suuri, −0,137 kaarisekuntia vuodessa, ja se luokitellaan kellertäväksi alijättiläiseksi.

Koska HD 84406 sijaitsee suhteellisen etäällä muista kohteista, tähteä käytettiin apuna säädettäessä James Webb -avaruusteleskoopin peilejä oikeaan asentoon. Varsinaiseen tieteelliseen havainnointiin tähti on kuitenkin liian kirkas teleskoopin herkille laitteille.

## Lähteet
Calculating Infinity

***Calculating Infinity*** on yhdysvaltalaisen metalcore -yhtye The Dillinger Escape Planin debyyttialbumi. Se äänitettiin Trax East Recording Studiossa South Riverissä New Jerseyssä ja sen tuotti Steve Evetts yhdessä yhtyeen kitaristi Ben Weinmanin ja rumpali Chris Pennien kanssa. Albumin julkaisi 28. syyskuuta 1999 Relapse Records. Albumi on yhtyeen ainoa täyspitkä albumi alkuperäisen laulajansa Dimitri Minakakisin kanssa, joka jätti yhtyeen vuonna 2001.

## Kappaleet

## Kokoonpano

* Dimitri Minakakis – laulu
* Ben Weinman – kitara, basso
* Brian Benoit – kitara
* Chris Pennie – rummut, koskettimet

; Tuotanto

Tiedot otettu albumin takakannesta.

* Ben Weinman – tuotanto
* Chris Pennie – tuotanto
* Steve Evetts – tuotanto, suunnittelu
* Aaron Harris – tekninen apu
* Jason Hellmann – tekninen apu
* Alan Douches – masterointi
* Adam Peterson – graafinen suunnittelu
* Paul Delia – valokuvaus
* Scott Kinkade – lisävalokuvaus

## Arvostelut
* AllMusic: 
* Imperiumi: 8/10

## Lähteet

## Aiheesta muualla
Calculating Infinity Discogsissa
Zawadzkie (kunta)

**Zawadzkie** on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 11&nbsp;206. Kunnan hallintokeskus on Zawadzkien kaupunki.

## Maantiede ja liikenneyhteydet
Zawadzkien kunnan pinta-ala on noin 82,2&nbsp;neliökilometriä.  Se rajoittuu Dobrodzieńin, Jemielnican, Kolonowskien, Krupski Młynin, Pawonkówin ja Wielowieśin kuntiin. Kunta sijaitsee Równina Opolskan (”Opolen tasanko”) fyysismaantieteellisellä alueella. Sen pinta-alasta noin 61&nbsp;prosenttia on metsää ja metsämaata ja noin 28&nbsp;prosenttia maatalousmaata. Mała Panew -joki virtaa kunnan halki.

Zawadzkien kunta jakautuu Zawadzkien kaupunkiin ja kahteen kylään, jotka ovat Żędowice ja Kielcza.

Voivodikunnan tiet 426, 463 sekä 901 ja rautatielinja 144 (Tarnowskie Góry–Opole Główne) kulkevat Zawadzkien kunnan alueella.

## Väestö
Zawadzkien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 14&nbsp;199. Vuoden 2020 joulukuussa 51,1&nbsp;prosenttia kunnan asukkaista oli naisia ja 48,9&nbsp;prosenttia miehiä. Alle 18-vuotiaat muodostivat kunnan väestöstä 13,4&nbsp;prosenttia, työikäiset 63,5&nbsp;prosenttia ja eläkeikäiset 23,1&nbsp;prosenttia. Väestön keski-ikä oli 44,4&nbsp;vuotta. Vuonna 2020 kunnan työttömyysaste oli viisi&nbsp;prosenttia. Puolan vuoden 2011 väestönlaskennassa kunnan väestöstä 11,4&nbsp;prosenttia oli saksalaisia.

## Lähteet

## Aiheesta muualla

*
Ojamäki

**Ojamäki** on sukunimi, joka on muun muassa seuraavilla suomalaisilla henkilöillä:

*Asko Ojamäki (s. 1946), kaupunginjohtaja
*Niko Ojamäki (s. 1995), jääkiekkoilija, olympiavoittaja ja maailmanmestari
Torsten Edgren

**Torsten Erik Ragnarsson Edgren** (18. toukokuuta 1934 Helsinki – 29. marraskuuta 2021 Helsinki) oli suomalainen arkeologi.

Edgren oli kiinnostunut kivikaudesta, keramiikkatyyleistä, savi-idoleista ja punamultahaudoista. Hän kartoitti Harolan muinaisjäännösaluetta ensimmäisenä kenttätyönnään vuonna 1955. Edgren valmistui filosofian kandidaatiksi 1961 ja väitteli tohtoriksi 1966.

Edgren työskenteli vuodesta 1967 alkaen tutkijana ja dosenttina eri tehtävissä Turun yliopistossa, Åbo Akademissa, Uppsalan yliopistossa ja Helsingin yliopistossa. Vuosina 1972–1992 hän työskenteli Museoviraston tutkimusosaston johtajana ja sen jälkeen arkeologian osaston johtajana, kunnes jäi eläkkeelle 1999. Edgren toimi Suomen muinaismuistoyhdistyksen puheenjohtajana 1991–1998. Hänelle myönnettiin professorin arvonimi vuonna 1998.

## Lähteet
Jon Sallinen

**Jon Sallinen** (s. 13. marraskuuta 2000) on suomalainen freestyle-laskija, jonka päälaji on halfpipe. Sallinen edustaa Freestyleseura Moebiusta ja aloitti MC-uransa Völkl-suksilla mutta edustaa nykyään Atomic-tallia.

Sallinen edusti Suomea Pekingin talviolympialaisissa 2022. Hän osallistui halfpipen karsintaan karsiutuen kuitenkin loppukilpailusta. Sallisen suoritus nousi kuitenkin otsikoihin maailmalla hänen törmättyään ensimmäisessä karsintalaskussa reunavallin päällä olleeseen kameramieheen. Hänen lopullinen sijoituksensa oli 23:s. Aspenin MM-kilpailuissa 2021 hän sijoittui samassa lajissa 19:nneksi.

Sallinen kilpaili maailmancupissa ensimmäisen kerran Copper Mountainissa joulukuussa 2019 sijoittuen halfpipessa 27:nneksi. Kymmenen parhaan joukkoon hän sijoittui ensimmäisen kerran Calgaryssa joulukuussa 2021, jolloin hän oli samassa lajissa kuudes.

Kausi 2022–2023 muodostui Sallisen läpimurtokaudeksi. Maailmancup alkoi paippikarsinnan voitolla Copperissa ja finaalin 5. sijalla, jonka jälkeen Sallinen voitti ensimmäisen MC-osakilpailunsa Calgaryn osakilpailussa. Pienen kylkivamman takia Sallinen ei osallistunut Mammothin osakilpailuun ja sijoittui näin ollen MC-kokonaiscupissa neljänneksi kaudella 2022-23. Alkukauden hyvien suoritusten perusteella Sallinen sai kutsun X Games -tapahtumaan Aspenissa, ja siellä suomalaislaskija otti pronssia miesten ski halfpipessä. Sallisen läpimurtokausi huipentui MM-hopeaan freestylen MM-kisojen lumikourussa Georgian Bakurianissa. Kyse on lajin historian kaikkien aikojen parhaasta suomalaissaavutuksesta.

Sallisen MM-hopea oli ehdolla vuoden 2024 urheilugaalan ”Sykähdyttävin urheiluhetki” -kategoriassa

Kauden 2022–2023 päättyessä Sallinen oli FIS-rankingin nelonen ski halfpipessä. Kaudella 2023–2024 Sallinen oli monissa maailmancupkisoissa halfpipen karsinnan ykkönen. Palkintosijoille hän ylsi Calgaryn kahdessa MC-osakilpailussa: ensin kolmanneksi ja toisessa osakilpailussa toiseksi. Maailmancupin kokonaiscupissa hän sijoittui kolmanneksi.

Maaliskuussa 2024 Sallinen osallistui DewTour-kutsukilpailuun, jossa hän sijoitti neljänneksi. Seuraavana päivänä hän loukkasi harjoituslaskussa polvensa pahasti. Kaudella 2024–2025 hän ei kilpaillut lainkaan. Joulukuussa 2025 hän loukkaantui harjoitusleirillä Itävallassa, ja hänen saamansa ylävartalovamma esti hänen osallistumisensa vuoden 2026 olympialaisiin. Hän palasi maailmancupiin kauden 2025–2026 päätöskilpailussa Sveitsin Silvaplanassa sijoittuen halfpipessa kolmanneksi.

## Lähteet
Dracula (makeinen)

**Dracula** eli **Dracula-pilleri** on 1970-luvun puolivälissä lanseerattu väkevä salmiakkimakeinen, joka on lähtöisin Ruotsin Årjängistä. Se on Troll-Gott-nimisen pienyhtiön kehittämä tuote, joka on levinnyt kaikkiin Pohjoismaihin. *Dracula*-makeispussissa on huomiota herättävä kreivi Draculan kuva.

Jukka Annalan tietokirjassa *[[Salmiakki (kirja)|Salmiakki]]* (2001) Draculaa luonnehditaan ”kovien karamellien klassikoksi”. Dracula sai Suomen Salmiakkiyhdistyksen myöntämän Salmiakki-Finlandia-palkinnon vuonna 2002.

## Lähteet
Seals and Crofts

**Seals and Crofts** oli yhdysvaltalainen 1970-luvun soft rock -duo, jonka tunnetuimmat kappaleet olivat ”Summer Breeze” (1972), ”Diamond Girl” (1973) ja ”Get Closer” (1976). Niistä jokainen ylsi kuudennelle tilalle Billboard Hot 100 -singlelistalla. Yhtyeen jäsenet olivat James Eugene ”Jim” Seals (1941 - 6. kesäkuuta 2022) ja Darrell George ”Dash” Crofts (s. 1938). Duo hajosi vuonna 1980 mutta teki paluun vuosina 1991–1992 ja 2004, jolloin se julkaisi viimeiseksi jääneen albuminsa *Traces*.

Yhtyeen jäsenet tunnettiin bahai-uskon harjoittajina. Seals and Crofts julkaisi vuonna 1974, pian Roe vastaan Wade -oikeudenkäynnin jälkeen, aborttia vastustavan albumin *Unborn Child*, jonka nimikappaletta konservatiiviset radioasemat soittivat paljon mutta monet liberaalit asemat eivät lainkaan. Kappale aiheutti myös abortin puolustajien mielenilmauksia duon esiintymisten yhteydessä.

Yhdysvaltalainen videobloggari ja musiikkiammattilainen Rick Beato nimesi YouTube-videollaan maaliskuussa 2021 Seals and Croftsin laulun ”Summer Breeze” kaikkien aikojen neljän parhaan laulaja-lauluntekijän tekemän kappaleen joukkoon. Muut kolme olivat Gordon Lightfootin ”Carefree Highway”, Bob Dylanin ”The Times They Are a-Changin’” ja Joni Mitchellin ”Both Sides Now”.

## Albumit
*1969: Seals and Crofts
*1970: Down Home	
*1972: Summer Breeze	
*1972: Year of Sunday
*1973: Diamond Girl
*1974: Unborn Child
*1975: I’ll Play for You
*1976: Sudan Village
*1976: Get Closer
*1977: One on One (musiikkia elokuvaan *Yhden miehen peli*)
*1978: Takin' It Easy
*1980: The Longest Road
*2004: Traces

## Lähteet
Giromagnyn kantoni

**Giromagny** on Ranskassa yksi Territoire de Belfortin departementin kantoneista. Se käsittää 22 kuntaa ja sen alueella asui vuoden 2018 alussa 15&nbsp;257 ihmistä. Giromagnyn kantonin keskustoimisto on Giromagnyn kunnassa.

## Kunnat
Giromagnyn kantonin kunnat:

* Anjoutey
* Auxelles-Bas
* Auxelles-Haut
* Bourg-sous-Châtelet
* Chaux
* Etueffont
* Felon
* Giromagny

* Grosmagny
* Lachapelle-sous-Chaux
* Lachapelle-sous-Rougemont
* Lamadeleine-Val-des-Anges
* Lepuix
* Leval
* Petitefontaine

* Petitmagny
* Riervescemont
* Romagny-sous-Rougemont
* Rougegoutte
* Rougemont-le-Château
* Saint-Germain-le-Châtelet
* Vescemont

## Lähteet
Denis Pušilin

**Denis Vladimirovitš Pušilin** (, ; s. 9. toukokuuta 1981 Makijivka, Donetskin alue) on Donetskin kansantasavallaksi yksipuolisesti julistautuneella Ukrainan alueella toimiva poliittinen vaikuttaja.

Pušilin työskenteli 2000-vuosikymmenellä myyntipäällikkönä. Vuosina 2011–2013 hän toimi Ponzi-tyylistä MMM-huijausta jatkaneen yhtiön palveluksessa. Hänestä tuli myös samannimisen liikkeen ja puolueen jäsen. Hän ei saanut paikkaa Ukrainan parlamenttivaalin 2012 uusintavaaleissa 15. joulukuuta 2013.

Pušilin oli vuonna 2014 mukana Donetskin kansantasavallan alueen kaappaamisessa Itä-Ukrainan separatistien hallintaan. Hän on esiintynyt separatistien aktiivisena edustajana. 4. syyskuuta 2015 hänestä tuli Donetskin kansantasavallan kansanneuvoston puhemies. 7. syyskuuta 2018 Pušilin pääsi Donetskin kansantasavallan siirtymäkauden johtajaksi, ja 11. marraskuuta 2018 pidettyjen tunnustamattomien vaalien jälkeen hänen asemastaan johtajana tuli vakituinen. Aiempi Donetskin kansantavallan johtaja, Aleksandr Zahartšenko oli surmattu donetskilaiseen ravintolaan kohdistetussa pommi-iskussa 31. elokuuta 2018.

Tykistötulituksen yltyessä Pušilin allekirjoitti 19. helmikuuta 2022 määräyksen liikekannallepanosta Donetskin kansantasavallassa.

Pušilin on päätynyt kohdehenkilöksi Yhdysvaltain, Yhdistyneen kuningaskunnan, Euroopan unionin, Kanadan, Australian, Sveitsin, Liechtensteinin ja Norjan pakotelistoille. Hänet on liitetty Vapaan Venäjän foorumin "Spisok Putina" -tietokantaan ("Putinin lista") aggressorien kategoriassa. Siinä häntä syytetään nukkevaltion johtamisesta, terrorismista, kidnappaamisesta, kidutuksesta, salakuljetuksesta ja rajat ylittävästä korruptiosta. Donetskin kansantasavalta on Ukrainassa määritelty terroristijärjestöksi.

Pušilin hyväksyttiin vuonna 2021 Yhtenäinen Venäjä -puolueen jäseneksi.

## Lähteet
Jeremy Smith

**Jeremy Smith** (; s. 13. huhtikuuta 1989) on yhdysvaltalainen jääkiekkomaalivahti, jolla on myös Kiinan kansalaisuus. Hän edustaa KHL-liigassa pelaavaa Kunlun Red Staria. Hän edusti Kiinaa vuoden 2022 talviolympialaisissa Pekingissä.
Mid90s

**Mid90s** (tyyliteltynä **mid90s**) on vuonna 2018 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Jonah Hill. Elokuva on Hillin debyyttiohjaus, ja se perustuu Hillin omiin lapsuuden kokemuksiin 90-luvun puolivälissä. Elokuvan pääosia esittävät Sunny Suljic, Lucas Hedges ja Katherine Waterston, ja se kertoo 13-vuotiaasta Stevie-pojasta, joka alkaa viettämään aikaa vanhempien skeittaajapoikien kanssa 90-luvun Los Angelesissa.

*Mid90s* sai maailmanensi-iltansa Toronton elokuvajuhlilla 9. syyskuuta 2018. Se sai positiivisen vastaanoton kriitikoilta.

## Näyttelijät

## Lähteet

## Aiheesta muualla
* Virallinen sivusto 
*
Saginaw’n piirikunta

**Saginaw’n piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 190&nbsp;124 vuonna 2020. Piirikunnan hallintokeskus on Saginaw’n kaupunki, joka on myös Saginaw’n piirikunnan suurin kunta. Piirikunta on perustettu vuonna 1822.

## Väestö
Vuonna 2020 Saginaw’n piirikunnan 190&nbsp;124 asukkaasta valkoisia oli 76,3&nbsp;%, mustia 19,3&nbsp;%, aasialaisia 1,4&nbsp;% ja alkuperäisasukkaita 0,6&nbsp;%. Vuonna 2019 4,5&nbsp;% asukkaista puhui kotonaan jotain muuta kieltä kuin englantia ja 2,4&nbsp;% asukkaista oli syntynyt ulkomailla.

## Lähteet

## Aiheesta muualla
Marina Klimova

**Marina Vladimirovna Klimova** (; s. 22. heinäkuuta 1966) on taitoluistelija, joka edusti Neuvostoliittoa jäätanssissa parinsa Sergei Ponomarenkon kanssa. He olivat maailman huipulla 1990-luvun alussa. 

Klimovan ja Ponomarenkon suurkisamenestys alkoi 1984, jolloin he saivat pronssia sekä EM-kisoissa että Sarajevon olympialaisissa. Natalja Bestemjanova ja Andrei Bukin olivat heidän edellään vuoden 1988 olympialaisissa, mutta näiden lopetettua uransa Klimovasta ja Ponomarenkosta tuli ykköspari, joka voitti kultamitalin 1992 Albertvillen olympialaisissa ja monia muita arvokisamitaleita.

Klimovaa epäiltiin dopingista vuonna 1991.
B-näyte oli puhdas, mutta tapaus muutti lajin testauskäytäntöjä.

Klimova ja Ponomarenko menivät naimisiin vuonna 1984. He jatkoivat uraansa valmentajana ja koreografina Yhdysvalloissa. Heidän poikansa Anthony kilpailee jäätanssissa kanadalaisen parinsa Christina Carreiran kanssa.

## Lähteet
Give That Wolf a Banana

**Give That Wolf a Banana** on norjalaisen yhtyeen Subwoolferin kappale. He edustivat Norjaa Eurovision laulukilpailussa 2022.

Kappale kilpaili Euroviisujen finaalissa, jossa se sai 182 pistettä ja saavutti sijan 10.

## Lähteet
Guilty Pleasure

**Guilty Pleasure** on kroatialaisen laulajan Mia Dimšićin kappale. Hän edusti Kroatiaa Eurovision laulukilpailussa 2022 hänen voitettuaan Kroatian *Dora 2022* euroviisukarsinnan.

Kappale kilpaili ensimmäisessä semifinaalissa, jossa se sijoittui yhdenneksitoista ja täten karsiutui finaalista.

## Lähteet
Frank Mauer

**Frank Mauer** (s. 12. huhtikuuta 1988 Heidelberg, Saksa) on saksalainen jääkiekkoilija, pelipaikaltaan laitahyökkääjä. Mauerin kasvattajaseura on Mannheimer ERC. Mauer pelasi ensimmäiset pelinsä pääsarjatasolla kaudella 2007-2008 Adler Mannheimin joukkueessa.

Mauer on edustanut Saksaa alle 18-vuotiaiden MM-kisoissa 2006 sekä alle 20-vuotiaiden 1.divisioonan MM-kisoissa 2008. Miesten maajoukkueessa Mauer pelasi ensimmäisen kerran keväällä 2011. Kaikkiaan Mauer on edustanut Saksaa MM-kisoissa neljästi ja sen lisäksi vuoden 2018 olympiaturnauksessa.

## Lähteet
River (kappale)

**River** on puolalaisen laulajan Krystian Ochmanin kappale. Hän edusti Puolaa Eurovision laulukilpailussa 2022 voitettuaan Puolan *Tu bije serce Europy! Wybieramy hit na Eurowizję* euroviisukarsinnan.

Kappale kilpaili Euroviisujen finaalissa, jossa se sai 151 pistettä ja saavutti sijan 12.

## Lähteet
Miss Machine

***Miss Machine*** on yhdysvaltalaisen mathcore-yhtye The Dillinger Escape Planin toinen studioalbumi, joka julkaistiin heinäkuussa 2004 Relapse Recordsin kautta. Se on yhtyeen ensimmäinen julkaisu, jossa esiintyvät laulaja Greg Puciato ja basisti Liam Wilson. *Miss Machinen* myötä yhtyeen tyyli muuttui kokeellisemmaksi.

The Dillinger Escape Planin ensimmäinen albumi sitten vuoden 1999, ja albumien välillä tapahtui monia asioita, kuten lyhyt EP, jossa laulajana oli Mike Patton. Albumin kappaleista tehtiin kolme musiikkivideota ("Panasonic Youth", "Unretrofied" ja "Setting Fire to Sleeping Giants"), jonka ohjasi Neurosis-yhtyeen Josh Graham. Metalcore -tuottaja Steve Evettsistä tehtiin albumin tuottaja  yhtyeen päätöksestä. Kappale "Unretrofied" oli mukana videopelissä *[[WWE SmackDown! vs. Raw 2006|WWE SmackDown! vs.]]* *[[WWE SmackDown! vs. Raw 2006|Raw 2006]]* .

## Kappaleet

## Kokoonpano
;The Dillinger Escape Plan
* Greg Puciato – laulu
* Ben Weinman – kitara, tuottaja
* Brian Benoit – kitara
* Chris Pennie – rummut, tuottaja
* Liam Wilson – basso

;Tuotanto
* Steve Evetts – tuottaja, miksaus
* Jesse Cannon – Pro Tools
* Tom Shumway - apulainen
* James Russo - apulainen
* Alan Douches – masterointi
* Mike Watkajtys – live-miksaus
* Brian Montuori – kansitaide
* Dimitri Minakakis – suunnittelu
* Matthew Jacobson – tuottaja

## Arvostelut
* Desibeli.net: 
* Imperiumi: 9/10

## Lähteet
Sarnyn piiri

**Sarnyn piiri** () on hallinnollinen piiri Ukrainan pohjoisosassa Rivnen alueella. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Sarnyn piirin naapurina ovat pohjoisessa Valko-Venäjän Brestin alue, idässä Žytomyrin alueen Korostenin piiri, etelässä Rivnen piiri ja lännessä Varašin piiri. Piirin hallinnollinen keskus on Sarny (28&nbsp;865 as., 2021).

Sarnyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Rivnen alueen piirien lukumäärän neljään. Aiempaa laajemman Sarnyn piirin pinta-alaksi tuli 6&nbsp;212,7 neliökilometriä.

Ukrainan tilastokeskus arvioi Sarnyn piirin väkiluvuksi 212&nbsp;598 (1.1.2021). Piiri on maaseutuvaltainen. Kaupunkilaisiksi luokiteltiin  prosenttia piirin asukkaista (55&nbsp;914 as.), eli kahden kaupungin (Dubrovytsja ja Sarny) ja neljän kaupunkityyppisen taajaman väestö. 


Sarnenskyi-Raion.png|Sarnyn piiri oli paljon pienempi piiri ennen Ukrainan heinäkuun 2020 alueuudistusta.
Ст. Сарни - panoramio.jpg|Sarnyn rautatieasema.
Stepan panoramics.jpg| Stepanin taajamaa.


## Lähteet

## Aiheesta muualla
Musta hurmio

**Musta hurmio** on Tapio Suomisen ohjaama ja käsikirjoittama draama- ja televisioelokuva vuodelta 1984. Se perustuu Toivo Pekkasen romaaniin *Musta hurmio* (1939).

Elokuva on kolmiodraama, joka käsittelee pienellä saarella asuvan yhteisön ihmissuhteita, jotka saarelle muuttava puutarhuri Joel saa esiin.

## Palkinnot
* Tapio Suominen voitti elokuvasta vuoden 1984 Jussi-gaalassa parhaan ohjauksen Jussi-palkinnon.
* Paavo Pentikäinen voitti elokuvasta vuoden 1984 Jussi-gaalassa parhaan miespääosan Jussi-palkinnon.

## Lähteet
Out of Sight

**Out of Sight** on maltalaisen laulajan Emma Muscatin kappale. Hän voitti kyseisellä kappaleella Maltan *Malta Eurovision Song Contest 2022* -euroviisukarsinnan ja näin hänen piti edustaa Maltaa Eurovision laulukilpailussa 2022 kyseisellä kappaleella. Kuitenkin karsinnan jälkeen Muscat vaihtoi kappaletta, ja 14. maaliskuuta hänen ilmoitettiin edustavan Maltaa kappaleella *[[I Am What I Am]]*.

## Lähteet
Nicholas Collon

**Nicholas Collon** (s. 7. helmikuuta 1983 Lontoo, Yhdistynyt kuningaskunta) on englantilainen kapellimestari, joka on syyskuusta 2021 toiminut Suomessa Radion sinfoniaorkesterin ylikapellimestarina.

Viulun, alttoviulun ja urkujen soittoa opiskellut Collon kertoo jo kymmenvuotiaana halunneensa kapellimestariksi. Hän opiskeli Etonin poikakoulussa ja Cambridgen yliopiston Clare Collegessa. Hän oli vuonna 2004 mukana perustamassa lontoolaista Aurora-orkesteria ja on alusta asti toiminut sen taiteellisena johtajana ja ylikapellimestarina. Ennen RSO:ta Collon toimi Residentie-orkesterin ylikapellimestarina Alankomaiden Haagissa. Kaudella 2011–2012 hän toimi Lontoon filharmonisen orkesterin toisena kapellimestarina. 2010-luvulla hän on ollut myös Kölnin Gürzenich-orkesterin päävierailija. Sinfoniaorkestereiden rinnalla Collon on johtanut säännöllisesti myös oopperoita.

Collon aloitti kolmevuotisen kautensa Radion sinfoniaorkesterin ylikapellimestarina syksyllä 2021. Sopimusta jatkettiin neljällä vuodella niin, että hänen kautensa jatkuu kesään 2028. Hannu Linnun seuraajaksi valittu Collon on RSO:n yhdeksäs ja samalla ensimmäinen ulkomainen ylikapellimestari. Hän asuu Lontoossa ja on naimisissa Aurora-orkesterin taiteellisen johtajan, huilisti Jane Mitchellin kanssa. Heillä on kolme 2010-luvulla syntynyttä lasta.

## Lähteet

## Aiheesta muualla
*Nicholas Collonin henkilökuva Yle Areenassa, video 11 min
*Collonin oma verkkosivusto
Samuel Soramies

**Samuel Soramies** (s. 30. kesäkuuta 1998 Heidelberg, Saksa) on saksalais-suomalainen jääkiekkoilija, joka pelaa Saksan pääsarja DEL-liigajoukkue Adler Mannheimissa. Ensimmäiset DEL-ottelunsa hän pelasi kaudella 2018–2019 Adler Mannheimin joukkueessa. Soramies edustaa Saksan maajoukkuetta.

Soramies on edustanut Saksaa alle 18-vuotiaiden ja alle 20-vuotiaiden joukkueissa maailmanmestaruuskilpailuissa. Soramies pelasi vuoden 2022 jääkiekon maailmanmestaruuskilpailuissa. Hän pelasi myös vuoden 2023 maailmanmestaruuskilpailuissa saavuttaen hopeaa. Soramiehellä on myös Suomen kansalaisuus, ja hän puhuu sujuvaa suomea.

## Yksityiselämä
Soramiehen juuret ovat Keravalla, missä hänen isovanhempansa ja serkkuja asuu. Samuel Soramiehen isä muutti Suomesta aikanaan Saksaan, kun hänen pappisisänsä sai sieltä töitä. Samuelin isä jäi Saksaan ja avioitui saksalaisen naisen kanssa. Samuelin isovanhemmat palasivat Suomeen. Samuel Soramies onkin asunut koko elämänsä Saksassa.

## Lähteet
Berdytšivin piiri

**Berdytšivin piiri** () on hallinnollinen piiri Ukrainan pohjoisosassa Žytomyrin alueella. Berdytšivin piirin naapurina on pohjoisessa Žytomyrin piiri, idässä Kiovan alue (Bila Tserkvan piiri) ja
etelässä Vinnytsjan alue (H’milnykin js Vinnytsjan piirit). Piirin hallinnollinen keskus on Berdytšiv (73&nbsp;999 as., 2021).

Berdytšivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Žytomyrin alueen piirien lukumäärän neljään. Aiempaa laajemman Berdytšivin piirin pinta-alaksi tuli 3&nbsp;014,0 neliökilometriä.

Ukrainan tilastokeskus arvioi Berdytšivin piirin väkiluvuksi 159&nbsp;164 (1.1.2021). Kaupunkilaisiksi luokiteltiin 60,8 prosenttia piirin asukkaista (96&nbsp;741 as.), eli kahden kaupungin (Andrušivka ja Berdytšiv) ja neljän kaupunkityyppisen taajaman väestö. 


Berdychivskyi-Raion.png|Berdytšivin piiri ennen heinäkuun 2020 alueuudistusta.


## Lähteet

## Aiheesta muualla

* Žytomyrska oblast (tietosanakirjan ''Isrorija mist i sil Ukrajinskoji RSR'' 6. voluumin Žytomyrska oblast - artikkelit piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
Natalja Bestemjanova

**Natalja Filimonovna Bestemjanova** (; s. 6. tammikuuta 1960)  on taitoluistelija, joka edusti Neuvostoliittoa jäätanssissa parinsa Andrei Bukinin kanssa. He olivat maailman huipulla 1980-luvun lopussa.

Bestemjanovan ja Bukinin kansainvälinen menestys alkoi vuoden 1982 hopeamitaleista Euroopan- ja maailmanmestaruuskisoissa, jotka Jayne Torvill ja Christopher Dean voittivat. Torvill ja Dean siirtyivät ammattilaisiksi vuoden 1984 olympiavoiton jälkeen, ja Bestemianova ja Bukin siirtyivät maailman ykköspariksi.

## Lähteet
Kaarlo Nieminen (teollisuusneuvos)

**Kaarlo Olavi Nieminen** (31. lokakuuta 1915 Kärkölä – 15. huhtikuuta 1997 Nastola) oli suomalainen yrittäjä ja yritysjohtaja, joka sai teollisuusneuvoksen arvonimen.

Niemisen vanhemmat olivat ratavartija Rikhard Nieminen ja Amanda Nieminen ja puoliso Aune Virtanen. Nieminen kävi Lahden kotiteollisuuskoulun ja toimi valmistuttuaan ensin koulunsa puusepäntyön valvojana 1935–1936 ja sitten työnjohtajana huonekalutehdas Häklissä 1937–1939, kunnes perusti oman puusepänverstaan vuonna 1939. 

Osallistuttuaan sekä talvisotaan että jatkosotaan Nieminen perusti kahden yhtiökumppanin kanssa Villähteen Kalusto -yhtiön vuonna 1945. Se sai nimensä Nastolan Villähteen kylään rakennetusta kalustetehtaasta. Nieminen opiskeli huonekalualaa ja perehtyi siihen opintomatkoilla useisiin eri maihin. Yritys laajensi toimintaansa, uusi tehdas rakennettiin 1961 Nastolan kirkonkylälle. Samalla se muutti nimensä Vilkaksi. Yrityksen toimitusjohtajana Nieminen osallistui huonekalualan vientiyhteistyöhön ja laajemmin alan järjestötoimintaan. Hänellä oli myös useita alueellisia luottamustoimia. Teollisuusneuvoksen arvonimen Nieminen sai vuonna 1967. 

## Lähteet
Kaarlo Fredrik Kerppola

**Kaarlo Fredrik Kerppola** (24. kesäkuuta 1859 Kangasala – 3. marraskuuta 1924 Helsinki) oli suomalainen filosofian tohtori ja lyseon rehtori.

Kerppolan vanhemmat olivat ratsutilallinen Adolf Kerppola ja Helena Gustava Matintytär. Hän pääsi ylioppilaaksi Helsingin ruotsalaisesta normaalilyseosta 1878 ja valmistui Helsingin yliopistosta filosofian kandidaatiksi 1881 sekä filosofian lisensiaatiksi ja tohtoriksi 1894. Kerppola opiskeli myös 1884–1886 Tukholman korkeakoulussa.

Kerppola oli matematiikan ja fysiikan opettajana Helsingin suomalaisessa normaalilyseossa 1887–1892 ja Helsingin suomalaisessa yhteiskoulussa 1891–1895. Kerppola oli Helsingin suomalaisen reaalilyseon matematiikan ja fysiikan opettajana ja lehtorina 1891–1924 ja hän oli myös koulun rehtorina vuodesta 1891 alkaen. 

Kaarlo Fredrik Kerppola oli naimisissa vuodesta 1888 Hilma Matilda Rinteen (Jutikkala) kanssa. Heidän poikansa oli lääkäri ja professori William Kerppola.

## Julkaisuja
* *Tutkimus bikvadraattisten jäännösten teoriasta*, Helsingin yliopiston väitöskirja. Helsinki 1887, saksankielinen versio *Zur Theorie der biqvadratischen Reste*. Helsingfors 1888
* *Selostus sodan ja kalliinajan vaikutuksesta koulun työhön sekä sen opettajiin ja oppilaisiin* teoksessa *Suomalainen lyseo. Kertomus lukuvuodesta 1917-1918*. Helsinki 1918

## Lähteet
Sääperi

**Sääperi**  on Pohjois-Karjalassa Tohmajärvellä Värtsilän lähellä  sijaitseva järvi.

## Maantietoa
Sääperi on 2,0 kilometriä pitkä, 950 metriä leveä ja sen pinta-ala on 118 hehtaaria eli 1,2 neliökilometriä. Se sijaitsee Värtsilässä aivan Venäjän rajan tuntumassa. Järvellä ei ole saaria. Se on luodattu ja siitä on julkaistu syvyyskartat. Järven tilavuudeksi on mitattu 2,92 miljoonaa kuutiometriä ja keskisyvyydeksi 2,5 metriä. Sen suurin syvyys on 7,4 metriä, joka sijaitsee järven itäosassa. Yli puolet järvestä on kuitenkin alle kaksi metriä syvää.

Järven rantaviivan pituus on 6,6 kilometriä. Järveä ympäröivät Värtsilän peltomaat, jotka ovat rehevöittäneet järvestä monipuolisen lintujärven. Rehevöitymiseen on vaikuttanut myös järvenlasku, joka tehtiin 1960-luvulla.

## Vesistösuhteet
Järvi sijaitsee Jänisjoen vesistössä (vesistöaluetunnus 01) Jänisjoen alueella (01.01), jonka Jänisjoen alaosan alueeseen (01.011) se kuuluu. Järven vedenpinnan korkeus on 64,3 metriä mpy.

## Historiaa
Vuoden 1975 peruskartassa on noin kolmannes järvestä sisältyi Venäjän vastaisen valtiorajan rajavyöhykkeeseen.

## Lähteet
Kanada talviolympialaisissa 2022

Vuonna '''2022''' järjestetyissä '''Pekingin talviolympialaisissa''' kilpaili 215 '''kanadalaista''' urheilijaa 14 eri lajissa.

Maa osallistui diplomaattiseen boikottiin eikä lähettänyt valtiovallan edustajia kisoihin.

## Mitalistit

## Lähteet
Vorontsovskajan metroasema

**Vorontsovskaja** () on yksi Moskovan metron asemista. Se avattiin 7. joulukuuta 2021.

## Lähteet

## Aiheesta muualla
Kuninkaan hologrammi

**Kuninkaan hologrammi** (*A Hologram for the King*) on Tom Tykwerin ohjaama kansainvälinen yhteistuotantoelokuva vuodelta 2016. Ohjaaja on sovittanut käsikirjoituksen Dave Eggersin romaanista. 

## Juoni
Draamakomediassa Tom Hanks esittää ikääntynyttä liikemiestä Alan Claytä. Elokuvan alussa Alan esittelee tilanteensa fantasiatyylisessä kohtauksessa, laulaen Talking Heads -yhtyeen kappaletta ”Once in a Lifetime”: avioero tuli, omaisuus meni ja hänen pitäisi tehdä rahaa pystyäkseen maksamaan tyttärensä college-opinnot. Mies lähetetään Saudi-Arabiaan myymään maan kuninkaalle uutta hologrammitekniikkaan perustuvaa it-ratkaisua, mutta perillä hän joutuu turhautumaan hitaaseen päätöksentekokulttuuriin ja lupausten pettämiseen. Hän ei pääse tapaamaan juuri ketään sovituista yhteyshenkilöistä, kuninkaasta puhumattakaan. Hänen paikallisia kontaktejaan ovat autonkuljettaja, Alabamassa opiskellut Yussuf (Alexander Black) ja naislääkäri Zahra (Sarita Choudhury), joka leikkaa häneltä kasvaimen. Lopulta tuotteen esittely kuninkaalle onnistuu, mutta vaikuttaa siltä että kauppa on jo ennalta sovittu tehtäväksi kiinalaisten kanssa. Hoitokäyntien myötä Alan ja itsekin juuri eronnut Zahra rakastuvat ja Alan päättää jäädä maahan työskentelemään kiinteistönvälittäjänä kustantaakseen tyttärensä opinnot.

## Rooleissa

## Tuotanto
Elokuvan tarina tapahtuu Saudi-Arabiassa, mutta valtaosin se on kuvattu Marokossa ja Saksassa keväällä 2014.

## Vastaanotto

Film-O-Holic.com-elokuvasivustolla Emmi Koivumäki kirjoittaa elokuvan tutkivan omalla kevyellä tyylillään ajatuksia kulttuurirajat ylittävästä yhteisöllisyydestä. ”Tykwer yrittää nostaa Alanin rutiineista koostuvat päivät samanlaisiksi yhteiskunnallisen vallan koneistoiksi kuin tarkat säännöt, joita isäntämaassa tulee noudattaa. Tätä ajatusta ohjaaja ei kuitenkaan pysty viemään loppuun asti. Kyseessä ei ole pelkkä välityö, sillä kunnianhimoa *Kuninkaan hologrammilla* tuntuu olevan. Syvälliseksi sukellukseksi elokuvaa ei voi kuitenkaan sanoa.” Koivumäki antaa elokuvalle kaksi tähteä, *Helsingin Sanomien* Leena Virtanen neljä. Virtasen mielestä *Kuninkaan hologrammi* on hauska ja inhimillinen draamakomedia, joka ottaa haltuun suuria kysymyksiä hillityin elokuvaelein: ”Tykwer asettaa ihmeellisen tarinan palasia kauniiseen järjestykseen ja yhdistää globaalin ja banaalin mittakaavan toisiinsa vaivattomasti.”

## Lähteet

## Aiheesta muualla
*
Cfr-entsyymi

Cfr-entsyymi muokkaa ribosomaalista RNA:ta (rRNA). Cfr on proteiini, joka metyloi adenosiininukleotidin peptidyylitransferaasikeskuksessa (PTC) eli johtaa C-8-metylaatioon adeniini 2503 23S rRNA:ssa. Cfr voi myös metyloida A2503 C-2:n, kun ensisijainen metylaatio C-8:ssa on tehty. Tällöin muodostuu 2,8-dimetyyliadenosiini. Cfr-geeniä (kloramfenikoli-florfenikoliresistenssi) on tunnistettu ympäri maailman sekä gram-negatiivisissa että gram-positiivisissa bakteereissa. Cfr aiheuttaa resistenssiä kahdeksalle ribosomeihin kohdistuvalle antibiootille (Phenicols, Linkosamidit, Oksatsolidinodit, Pleuromutiliinit, Streptogramiini A, Hymogromysiini A ja 16-makrolidit).  Cfr:n lisääntynyt kyky aiheuttaa antibioottiresistenssiä liittyy lisääntyneeseen rRNA:n metylaatioon A2503:n C-8:ssa. Cfr:n ilmentymistä lisäävät lisääntynyt transkriptio, joka johtuu Ptet-promoottorin muutoksista sekä mutaatiot, jotka parantavat sekä translaatiotehokkuutta että proteiinin vakautta. 

Tsai työryhmineen on tunnistanut mutaation "hotspot" pisteen (N2K), joka lisää Cfr:n translaatiota/aktiivisuutta. He ovat myös osoittaneet, kuinka yksi metyyliryhmä A2503:ssa voi estää antibioottien sitoutumisen. Tsai ja kumppanit ovat myös määrittäneet Cfr-modifioidun ribosomin 2,2 Å kryoelektronimikroskooppisen rakenteen, joka paljastaa molekulaarisen lähtökohdan sille, kuinka tämä metylaatio aiheuttaa antibioottiresistenssiä. A2503:n modifiointi Cfr:llä ei vaikuta A2503-nukleotidin rakenteeseen tai sijaintiin. Adeniinirengas pysyy syn-konformaatiossa ja asettaa C8-metyyliryhmän suoraan PTC:hen estääkseen antibioottien sitoutumisen. Sen lisäksi, että substraatinukleotidiin lisätään yksittäinen metyyliryhmä, tämä ei johda ylimääräisiin rekenteellisiin muutoksiin PTC-alueella.

## Lähteet
FK Garliava

**Galiavos futbolo klubas** on liettualainen jalkapalloseura Garliavasen kaupungista. Seura pelaa Liettuan toiseksi korkeimmalla sarjatasolla Pirma lygassa. Seura on perustettu vuonna 2008.

## Kausi

## Lähteet

## Aiheesta muualla
* fkgarliava.lt
* Facebook: FK Garliava
* lietuvosfutbolas.lt
* Soccerway
* Globalsportsarchive
Revon Turistiliikenne

**Revon Turistiliikenne** on muhoslainen linja-autoyritys, joka hoitaa Oulun joukkoliikennettä ja tilausajoja ympäri Suomen.

Revon Turistiliikenne ajaa Oulun joukkoliikenteessä mm. Muhokselle, Ylikiiminkiin, Kiiminkiin, Oulun keskustaan, Kivikkokankaalle sekä Herukkaan.

Keväällä 2025 Nobina osti Revon Turistiliikenne Oy:n sekä sekä Repo-Lines Oy:n.

## Linjat

## Lähteet

## Aiheesta muualla
* Revon turistiliikenne
Vilppu Nuortimo

**Vilppu Nuortimo**, nimi aik. *Filip Nordlund* (10. syyskuuta 1882 Hailuoto – 27. joulukuuta 1939 Keminmaa) oli suomalainen kirkkoherra ja varhainen Suomen itsenäistymistä kannattanut aktivisti.

Vilppu Nuortimon vanhemmat olivat Hailuodon kappalainen, varapastori Nils Viktor Nordlund (1847–1895) ja Gustava Forbus (1843–1917). Hän pääsi ylioppilaaksi Oulun lyseosta 1902 ja suoritti teologian erotutkinnon Helsingin yliopistossa 1907. Nuortimo vihittiin papiksi 1908.

Nuortimo oli ylimääräisenä pappina Jämsässä, Oulun tuomiokirkkoseurakunnan kirkkoherran apulaisena vuodesta 1909 alkaen, Suomussalmen kirkkoherrana 1916–1917, vankilapastorina Oulussa 1918–1932 ja Kemin maaseurakunnan kirkkoherrana 1932–1939. Hän sai rovastin arvon 1935. Vilppu Nuortimo kuoli Keminmaan Lautiosaaressa 57-vuotiaana joulukuussa 1939.

Venäjän maaliskuun vallankumouksen jälkeen järjestettiin Suomussalmen kirkossa pääsiäislauantaina 7. huhtikuuta 1917 kansalaiskokous, jonka olivat kutsuneet koolle Hallan Ukkona tunnettu Maalaisliiton kansanedustaja ja maanviljelijä Juho Heikkinen sekä Suomussalmen kirkkoherra Vilppu Nuortimo. Kirkkoon kokoontui parituhatta henkilöä joiden joukossa oli sekä sosialisteja että porvarillisten puolueiden kannattajia. Kokouksen puheenjohtajana oli Kajaanista tullut Janne Myyryläinen ja sihteerinä pastori Taavetti Kaipainen. Kokouksessa vaadittiin Suomen irtaantumista Venäjästä sekä Vienan Karjalan ostamista Venäjältä ja liittämistä Suomeen. Hallan Ukko ja kirkkoherra Nuortimo olivat mukana myös Helsinkiin lähetetyssä valtuuskunnassa, jonka tehtävänä oli saattaa asia siellä tietoon. Siinä vaiheessa itsenäistymisajatus ei saanut kuitenkaan vastakaikua ja vain Siperiasta karkotuksesta palannut P. E. Svinhufvud oli kiinnostunut asian eteenpäin viemisestä.

Vilppu Nuortimo oli naimisissa 1907–1928 Aino Maria Engströmin (k. 1928) kanssa ja sen jälkeen Fanny Johanna Ryynäsen kanssa.

## Lähteet
Montcalmin piirikunta

**Montcalmin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 66&nbsp;614 vuonna 2020. Piirikunnan hallintokeskus on Stantonin kaupunki, ja suurin kunta on Greenville. Piirikunta on perustettu vuonna 1831.

## Väestö
Vuonna 2020 Montcalmin piirikunnan 66&nbsp;614 asukkaasta valkoisia oli 94,8&nbsp;%, mustia 2,5&nbsp;%, alkuperäisasukkaita 0,6&nbsp;% ja aasialaisia 0,4&nbsp;%. Vuonna 2019 3,6&nbsp;% asukkaista puhui kotonaan jotain muuta kieltä kuin englantia ja 1,3&nbsp;% asukkaista oli syntynyt ulkomailla.

## Lähteet

## Aiheesta muualla
Subwoolfer

**Subwoolfer** on norjalainen pop duo, joka on perustettu vuonna 2022. Duo edusti Norjaa vuoden 2022 Eurovision laulukilpailussa Torinossa kappaleella ”Give That Wolf a Banana” voitettuaan vuoden 2022 Melodi Grand Prixin. Duo kilpaili Eurovision laulukilpailun ensimmäisessä semifinaalissa 10. toukokuuta, sijoittui semifinaalin kuudenneksi ja pääsi finaaliin. 14. toukokuuta pidetyssä finaalissa duo sijoittui kymmenenneksi.

Duon jäsenten henkilöllisyyksiä pidettiin pitkään salassa, mutta he kutsuvat itseään Keithiksi ja Jimiksi. 4. helmikuuta 2023 Melodi Grand Prix'n finaalissa paljastettiin, että duon jäsenet ovat todellisuudessa Gaute Ormåsen ja A1-yhtyeessä vaikuttanut Ben Adams.

## Diskografia

### Singlet

* ”Give That Wolf a Banana” (2022)
* ”Give That Wolf A Romantic Banana” (2022)
* "Melocoton (The Donka Donk Song)" (2022)
* "Howling" (2022)
* "Having Grandma Here For Christmas" (2022)
* "Worst Kept Secret" (2023)

## Lähteet
Clintonin piirikunta (Michigan)

**Clintonin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 79&nbsp;128 vuonna 2020. Piirikunnan hallintokeskus on St. Johnsin kaupunki, ja suurin kunta on DeWitt Charter Township. Piirikunta on perustettu vuonna 1831.

## Väestö
Vuonna 2020 Clintonin piirikunnan 79&nbsp;128 asukkaasta valkoisia oli 93,6&nbsp;%, mustia 2,1&nbsp;%, aasialaisia 1,6&nbsp;% ja alkuperäisasukkaita 0,5&nbsp;%. Vuonna 2019 4,3&nbsp;% asukkaista puhui kotonaan jotain muuta kieltä kuin englantia ja 3,1&nbsp;% asukkaista oli syntynyt ulkomailla.

## Lähteet

## Aiheesta muualla
Freddie Fox

**Freddie Fox** (s. 1989 Lontoo) on englantilainen näyttelijä. Hän on esiintynyt muun muassa elokuvassa *[[Kolme muskettisoturia (vuoden 2011 elokuva)|Kolme muskettisoturia]]* (2011).

Televisiorooleja Foxilla on ollut sarjoissa *[[The Crown (televisiosarja)|The Crown]]*, *[[Edwin Droodin arvoitus (minisarja)|Edwin Droodin arvoitus]]*, *[[McDonald & Dodds]]*, *[[Murhat maalaistalossa]]* ja *[[Rakkauden lumo]]*. Hän on työskennellyt myös ääninäyttelijänä Netflixin animaatiosarjassa *[[Ruohometsän kansa (minisarja)|Ruohometsän kansa]]*.

Fox on maineikkaan näyttelijäsuvun jäsen. Hän on Edward Foxin poika, James Foxin veljenpoika, Emilia Foxin veli ja Laurence Foxin serkku.

## Lähteet

## Aiheesta muualla
*
Hakimžan Nauryzbai

**Hakimžan Esimhanuly Nauryzbai** (; 1925–2009) oli kazakstanilainen kuvanveistäjä ja palkittu kansantaiteilija.

## Lähteet

## Aiheesta muualla
* Хакимжан Наурызбаев – первый национальный скульптор Казахстана
* Наурызбаев Хакимжан (1925–2009 гг.)
Joona Mäkelä

**Joona Mäkelä** (s. 18. maaliskuuta 1997) on suomalainen pesäpalloilija, joka edustaa Superpesiksessä pelaavaa Imatran Pallo-Veikkoja. Mäkelä siirtyi IPV:hen kauden 2021 päätteeksi 1+1-vuotisella sopimuksella. Hän on Kouvolan Pallonlyöjien kasvatti. Kaudet 2015–2021 Mäkelä edusti Haminan Palloilijoita, joista kaudet 2015–2017 ja 2019–2020 hän pelasi Ykköspesiksessä, ja kaudet 2018 sekä 2021 Superpesiksessä. Yhteensä Superpesiksen runkosarjassa Mäkelälle kertyi lokakuuhun 2021 mennessä 48 ottelua, joissa hän on lyönyt 3+3 juoksua, tuonut 39 juoksua ja lyönyt 148 kärkilyöntiä. Pelipaikaltaan hän on etenijä ja polttaja.

## Lähteet
Ruostevaahtera

**Ruostevaahtera** (*Acer rufinerve*) on vaahteroiden (*Acer*) sukuun kuuluva kasvilaji. Se on 7–11 metriä korkeaksi kasvava kausivihanta puu, joka on usein monirunkoinen ja kasvutavaltaan pysty. Runko on nuorena vihertävä ja vaalearaitainen, mutta muuttuu vanhemmiten harmaammaksi. Lehdet sijaitsevat vastakkaisesti ja ovat 6–12 cm pitkiä sekä yleensä kolmiliuskaisia tai harvoin viisiliuskaisia. Lehtien yläpinnat ovat tummanvihreitä ja alapinnat vaaleanvihreitä. Alapintojen suonten kohdilla on punertavia karvoja. Lehtien syysväri vaihtelee keltaisesta kirkkaanpunaiseen. Kukat sijaitsevat 8 cm pitkissä, pystyissä ryhmissä. Kukat ovat väriltään kellanvihreitä ja ilmaantuvat lehtien puhkeamisen jälkeen. Hedelmät ovat lenninsiivellisiä ja lenninsiipien välinen kulma vaihtelee 90°–120° välillä.

Ruostevaahtera kasvaa luonnossa kuivemmilta kasvupaikoilta rinnemetsien keski- ja yläosissa. Lajia tavataan luontaisena Japanissa.

## Lähteet
* Oregon State University: Landscape Plants: ''Acer rufinerve'' 
### Viitteet

## Aiheesta muualla
* Laji.fi: Ruostevaahtera (''Acer rufinerve'')
* Trees and Shrubs Online: ''Acer rufinerve'' 
* Global Biodiversity Information Facility (GBIF): ''Acer rufinerve'' 
* Centre for Agriculture and Biosciences International (CABI): ''Acer rufinerve''
Maiju Ranta

**Augusta Maria (Maiju) Ullberg (Ranta)** (5. maaliskuuta 1882 Helsinki – 18. marraskuuta 1917 Viipuri) oli suomalainen näyttelijä.

Maiju Rannan vanhemmat olivat räätäli Gustaf Mikael Ranta (s. 1853) ja Johanna Ida Anttila. Hän oli naimisissa vuodesta 1909 arkkitehti Uno Ullbergin kanssa.

Maiju Ranta näytteli vuoden ajan Suomen Näyttämöllä ja sen jälkeen viipurilaisessa Suomalaisessa Maaseututeatterissa 1904–1909, jonka kantavia voimia hän tuolloin oli. Vielä naimisiin mentyäänkin hän esiintyi silloin tällöin näyttämöllä hyväntekeväisyysnäytöksissä. Maiju Ranta kuoli sairastuttuaan äkillisesti marraskuussa 1917. 

## Lähteet

## Aiheesta muualla
* Mitä vanha valokuva kertoo, Suomen Kuvalehti, 09.06.1934, nro 24, s. 24, Kansalliskirjaston digitaaliset aineistot
Pakolaiset (elokuva)

**Pakolaiset** on Veikko Kerttulan ohjaama ja käsikirjoittama suomalainen draama- ja televisioelokuva vuodelta 1977. Elokuva perustuu Johannes Linnankosken romaaniin *Pakolaiset* (1908).

## Palkinnot
* Martti Kainulainen voitti elokuvasta vuoden 1978 Jussi-gaalassa Parhaan miespääosan Jussi-palkinnon.

## Lähteet
Lohjanpuro

**Lohjanpuro** () on Venäjällä Karjalan tasavallan Suojärven piirissä virtaava 11 kilometriä pitkä joki, joka laskee Jänisjärveen.

## Joen kulku
Joki alkaa suopurona Lohjansuon (Лохьянсуо) kaakkoisosasta ja virtaa aluksi suota pitkin kohti luodetta. Suolla puro väistelee pitkää harjujaksoa ensin itäpuolelle, mutta suolla sijaitsevassa raossa se vaihtaa harjun länsipuolelle. Suo loppuu 6 kilometrin jälkeen ja se siirtyy metsämaastoon. Sen itäpuolella kohoaa vanhoissa suomalaiskarttoihin merkitty Lohjanselkä, joka on 139 metriin kohoava metsäinen vaara. Vaaralla on sijainnut samanniminen kylä, mutta sen asutus on nykyään satelliittivalokuvien perusteella kadonnut. Puro laskee 15 metriä alas loivarinteiseen laaksoon, jolla on pituutta alle kaksi kilometriä. Kun laakso levenee, alkaa Lohjanpuro meanderoida tiheästi. Viimeiset kilometrit se virtaa metsämaiden läpi Jänisjärven itärantaan, joka jää Keljonlahden pohjoispuolelle Ruissaaren taakse. Puron valuma-alueelle ei ole suuria järviä.

## Vesistösuhteita
Lohjanpuro kuuluu Nevan vesistöalueessa Laatokan valuma-alueen Jänisjoen vesistöalueeseen, jossa sen valuma-alue sijaitsee Jänisjärven lähialueella. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen.

## Huomioita

## Lähteet
Achille Lauro (laulaja)

**Lauro De Marinis** (s. 11. syyskuuta 1990 Verona, Italia), tunnettu paremmin taiteilijanimellä **Achille Lauro**, on italialainen laulaja ja räppäri. Hän saavutti suosiota italialaisessa hip hop -skenessä ja hän kilpaili vuoden 2019 Sanremon musiikkifestivaaleilla kappaleella "Rolls Royce", vuonna 2020 kappaleella "Me ne frego" ja vuonna 2022 kappaleella "Domenica".

Lauro voitti vuoden 2022 *Una Voce per San Marinon* ja täten hän edusti San Marinoa vuoden 2022 Eurovision laulukilpailussa Torinossa kappaleella ”Stripper”. Lauro kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 14:nneksi eikä päässyt finaaliin.

## Lähteet
Stripper

**Stripper** on italialaisen laulajan Achille  Lauron kappale. Hän edusti San Marinoa Eurovision laulukilpailussa 2022, Torinossa.

Kappale kilpaili toisessa semifinaalissa, jossa se sijoittui neljänneksitoista ja täten karsiutui finaalista.

## Lähteet
Valdemar (viini)

**Valdemar** on Pernod Ricard Finlandin valmistama, Alkossa myytävä vadelmalla ja vermutilla maustettu väkevä viini. Siinä on alkoholia 15 tilavuusprosenttia, ja sitä on verrattu hintansa vuoksi Gambinaan ja Marabelloon. Valdemar sisältää sulfiitteja. 

Juoman etiketissä on tekoviiksillä varustettu hymyilevä mies. Kuvan mies paljastui myöhemmin iranilaistaustaiseksi maalariksi, Shahrzad Hazratiksi.

## Lähteet
Sigbjørn Johnsen

**Sigbjørn Johnsen** (s. 1. lokakuuta 1950 Lillehammer) on norjalainen työväenpuolueen poliitikko. Hän toimi Norjan valtiovarainministerinä vuosina 1990–1996 sekä 2009–2013 ja istui suurkäräjillä vuosina 1977–1997. Lisäksi hän oli Hedmarkin läänin maaherra vuosina 1997–2018.
## Lähteet

## Aiheesta muualla
* ''Sigbjørn Johnsen'' Norjan suurkäräjien verkkosivuilla
Félix Éboué

**Adolphe-Félix-Sylvestre Éboué** (26. joulukuuta 1884 Cayenne, Ranskan Guayana – 17. toukokuuta 1944 Kairo) oli ranskalainen siirtomaavirkailija, joka toimi Ranskan Keski-Afrikan kenraalikuvernöörinä.

Félix Éboué syntyi kullankaivajan perheeseen. Hänen vanhempansa olivat vapautettujen afrikkalaisorjien lastenlapsia. Éboué kävi ala- ja yläkoulun Cayennessa ja sai stipendin lukio-opintoihin Bordeaux’ssa. Hän valmistui Ranskan siirtomaakoulusta vuonna 1908.

Éboué työskenteli eri hallintoalueiden päällikkönä Ubangi-Šarissa. Hän solmi suhteita paikallisiin päällikköihin ja edisti puuvillan viljelyä. Éboué toimi Martiniquen ja Ranskan Sudanin pääsihteerinä vuosina 1932–1936, Guadeloupen kuvernöörinä vuosina 1936–1938 ja sen jälkeen Tšadin kuvernöörinä. Vuonna 1940 hän antoi tukensa Vapaalle Ranskalle, ja Charles de Gaulle nimitti hänet Ranskan Keski-Afrikan kenraalikuvernööriksi.

Éboué oli ensimmäinen mustaihoinen kenraalikuvernööri, mutta hänen toimintansa ei juurikaan poikennut muista siirtomaavirkailijoista. Hänen vuonna 1941 laatima kiertokirjeensä ennakoi vuoden 1944 Brazzavillen konferenssia, joka merkitsi suunnanmuutosta Ranskan siirtomaapolitiikassa. Éboué on myös julkaissut nykyisen Keski-Afrikan tasavallan kieliä ja kansoja käsitteleviä tutkimuksia.

## Lähteet
Katarina Nyberg

**Anna Katarina Nyberg** (s. 16. marraskuuta 1965 Örnsköldsvik) on ruotsalainen kilpauransa päättänyt curlingpelaaja, olympiamitalisti, maailman- ja euroopanmestari.

## Elämä ja urheilu-ura

Nyberg voitti pronssia lajin historian ensimmäisessä naisten olympiaturnauksessa Naganossa 1998. Neljä vuotta myöhemmin Salt Lake Cityn talviolympialaisissa hänen edustamansa Ruotsi sijoittui kuudenneksi. MM-kilpailuista Nyberg voitti kuusi mitalia joista neljä kultaista, ja EM-kilpailuista hän voitti myös neljä mestaruutta sekä kaksi himmeämpää mitalia. Elisabet Gustafsonin kipparoima maajoukkuekokoonpano, johon Nyberg kilpaurallaan kuului, on nimetty curlingin kansainväliseen hall of fameen.

## Lähteet
* 
* Profiili Ruotsin olympiakomitea 
* Profiili worldcurling.org 

### Viitteet

## Aiheesta muualla
*
Ylä-Kivetty

**Ylä-Kivetty**  on Keski-Suomessa Äänekoskella  Konginkankaan lähellä sijaitseva järvi.

## Maantietoa
Järvi on 1,4&nbsp;kilometriä pitkä, 1,1&nbsp;kilometriä leveä, ja sen pinta-ala on 39&nbsp;hehtaaria. Järvellä on kartan mukaan 7&nbsp;saarta. Järvi on luodattu ja siitä on julkaistu syvyyskartat. Järven tilavuudeksi on saatu 1,37&nbsp;miljoonaa&nbsp;kuutiometriä eli 0,00137&nbsp;kuutiokilometriä. Sen keskisyvyys on 3,5&nbsp;metriä ja suurin syvyys on 10,5&nbsp;metriä. Sen rantaviivan pituus on 6,6&nbsp;kilometriä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Isojoen valuma-alueeseen (14.414) se kuuluu. Järven vedenpinnan korkeus on 158,2&nbsp;metriä mpy.

## Lähteet
Kangaslammi (Saarijärvi, eteläinen)

**Kangaslammi**  on Keski-Suomessa Saarijärvellä  Suljetunmäen lähellä sijaitseva lampi.

## Maantietoa
Lampi on 140&nbsp;metriä pitkä, 120&nbsp;metriä leveä, ja sen pinta-ala on 1,0&nbsp;hehtaaria. Lammella ei ole kartan mukaan saaria.  Sen rantaviivan pituus on 550&nbsp;metriä.

## Vesistösuhteet
Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Isojoen valuma-alueeseen (14.414) se kuuluu. Lammen vedenpinnan korkeus on 162,9&nbsp;metriä mpy.

## Lähteet